CELEX: 62009CN0464
Language: da
Date: 2009-11-25 00:00:00
Title: Sag C-464/09 P: Appel iværksat den 25. november 2009 af Holland Malt B.V. til prøvelse af dom afsagt den 9. september 2009 af Retten i Første Instans (Fjerde Afdeling) i sag T-369/06, Holland Malt B.V. mod Kommissionen for De Europæiske Fællesskaber

30.1.2010   
            
            
               DA
            
            
               Den Europæiske Unions Tidende
            
            
               C 24/38
            
         Appel iværksat den 25. november 2009 af Holland Malt B.V. til prøvelse af dom afsagt den 9. september 2009 af Retten i Første Instans (Fjerde Afdeling) i sag T-369/06, Holland Malt B.V. mod Kommissionen for De Europæiske Fællesskaber
   (Sag C-464/09 P)
   2010/C 24/67
   Processprog: engelsk
   
      Parter
   
   
      Appellant: Holland Malt B.V. (ved advocaten O.W. Brouwer, A.C.E. Stoffer og P. Schepens)
   
      De andre parter i appelsagen: Kommissionen for De Europæiske Fællesskaber og Kongeriget Nederlandene
   
      Appellanten har nedlagt følgende påstande
   
   
               —
            
            
               Præmis 168-180 i dommen afsagt af Retten i Første Instans ophæves;
            
         
               —
            
            
               Sagen hjemvises til Retten i Første Instans, eller Kommissionens beslutning annulleres.
            
         
               —
            
            
               Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Appellen vedrører dommen af 9. september 2009 afsagt af Retten i Første Instans i sag T-369/06, Holland Malt B.V. mod Kommissionen (herefter »dommen«), hvori Retten frifandt Kommissionen i en sag anlagt af Holland Malt til prøvelse af Kommissionens beslutning, der erklærer, at en støtte ydet på visse betingelser til appellanten udgør uforenelig støtte. Appellanten anfører, at Retten i Første Instans har begået retlige fejl og en rettergangsfejl ved at frifinde Kommissionen i sagen anlagt af Holland Malt. Appellanten har i den forbindelse fremført følgende anbringender:
   
               A.
            
            
               Retten i Første Instans har i dommens præmis 169-180 begået en retlig fejl ved urigtigt at fortolke artikel 87, stk. 3, litra c, EF (1) og ved urigtigt at fortolke og anvende EF-rammebestemmelserne for statsstøtte i landbrugssektoren. I den forbindelse er dommen endvidere inkonsekvent og utilstrækkelig begrundet, og
            
         
               B.
            
            
               Retten i Første Instans begik i dommens præmis 168 en rettergangsfejl ved at fejlfortolke og fordreje et af appellantens argumenter, hvilket skadede appellantens interesser.
            
         
      (1)  EUT C 321 E, s. 76.